tan caritayang i parekan sane ngaturin ida arya, sampun reke ida [15] pedek tangkil ring ajeng ida sang nata, raris ida sang nata ngandika banban halus: " uduh cening batan duren, duaning cening tuah sarat pesan lakar ngematiang ida arya, nah lawutang cening laksanayang kayun ceninge ento. nanging sawireh cening mula tosning kesatrya turunan arya sentong sane mabiseka pacung sakti, tan wenang tuwah cening ngalahang musuh ane tan pasanjata, apa buwin antuk ngarebut anak padidiyan.